ΓΡΑΠΤΗ ΕΡΩΤΗΣΗ E-1986/97 υποβολή: Gianni Tamino (V) προς την Επιτροπή (9 Iουνίου 1997)

Θέμα: Αντίθεση μεταξύ της ιταλικής και της κοινοτικής νομοθεσίας περί αποβλήτων 7 μη εκπόνηση μελέτης για την εκτίμηση των επιπτώσεων στο περιβάλλον όσον αφορά το εργοστάσιο για την αποτέφρωση αποβλήτων στο Scarlino (Grosseto)

Στην Ιταλία, το Υπουργείο Βιομηχανίας, Εμπορίου και Βιοτεχνίας εξουσιοδότησε, με το διάταγμα αριθ. 879737 της 12.4.1996, την εταιρεία Ambiente Spa, η οποία διαδέχθηκε την Societα Nuova Solmine Spa, να κατασκευάσει στο Δήμο του Scarlino στο Grosseto εργοστάσιο ισχύος 65 MWt για την παραγωγή ηλεκτρικής ενέργειας μέσω στοβιλογεννήτριας ισχύος 16,8 MWt που θα χρησιμοποιεί ως καύσιμο κατάλοιπα βιομηχανικής επεξεργασίας, όπως προβλέπεται στο παράρτημα 1 του διακυβερνητικού διατάγματος της 16.1.1995 (ΕΕ 24 της 30.1.1995), βάσει του νομοθετικού διατάγματος αριθ. 113 της 8.3.1996. Το νομοθετικό αυτό διάταγμα έρχεται σε αντίθεση με την οδηγία 91/156/ΕΟΚ ((ΕΕ L 78 της 26.3.1991, σελ. 32. )) της 18.3.1991 δεδομένου ότι δεν θεωρεί ως «απόβλητα» τα κατάλοιπα επεξεργασίας που χρησιμοποιούνται ως «μη συμβατικά καύσιμα» και ως εκ τούτου δεν έλαβε τη μορφή νόμου. Το εν λόγω εργοστάσιο βρίσκεται σήμερα σε πειραματικό στάδιο.

Δεν πιστεύει η Επιτροπή ότι οφείλει να παρέμβει στις ιταλικές αρχές προκειμένου να εμποδίσει τη μη συμμόρφωση προς την οδηγία 91/156/ΕΟΚ και κατ' επέκταση στην οδηγία 85/337/ΕΟΚ ((ΕΕ L 175 της 5.7.1985, σελ. 40. )) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον ενός εργοστασίου αποτέφρωσης αποβλήτων, όπως αυτό που προτείνεται στο Scarlino, δεδομένου ότι το εργοστάσιο αυτό, αντί για εργοστάσιο αποτέφρωσης αποβλήτων, θεωρήθηκε σταθμός ηλεκτροπαραγωγής ισχύος μικρότερης των 300 MWt;

Απάντηση της κας Bjerregaard εξ ονόματος της Επιτροπής (22 Ιουλίου 1997)

Προκειμένου να μπορέσει να παρέμβει στις τελικές αρχές, η Επιτροπή θεωρεί απαραίτητο να συγκεντρώσει συμπληρωματικές πληροφορίες σε ό,τι αφορά τη φύση των βιομηχανικών καταλοίπων που χρησιμοποιούνται ως καύσιμα και,ως εκ τούτου, καλεί το Αξιότιμο Μέλος του Κοινοβουλίου να της διαβιβάσει μόλις είναι δυνατόν τις πληροφορίες αυτές. Εάν τα εν λόγω υλικά εμπίπτουν στον ορισμό των «αποβλήτων», θα εφαρμοστεί η οδηγία 91/156/ΕΟΚ για την τροποποίηση της οδηγίας 75/442/ΕΟΚ σχετικά με τα απόβλητα. Όντως, οι διατάξεις της εφαρμόζονται στις επιχειρήσεις ανάκτησης των αποβλήτων που χρησιμοποιούνται ως καύσιμα ή ως μέσον παραγωγής ενέργειας σύμφωνα με το παράρτημα ΙΙ Β της προαναφερθείσας οδηγίας, όπως τροποποιήθηκε από την απόφαση που έλαβε η Επιτροπή στις 24 Μαΐου 1996. Εάν υποτεθεί ότι τα εν λόγω κατάλοιπα θα μπορούσαν να χαρακτηριστούν ως «επικίνδυνα απόβλητα», θα πρέπει να εφαρμοστούν επίσης οι διατάξεις της οδηγίας 91/689/ΕΟΚ για τα επικίνδυνα απόβλητα ((ΕΕ L 377 της 31.12.1991. )). Οι οδηγίες αυτές έχουν μεταφερθεί στην Ιταλική νομοθεσία με το διάταγμα αριθ.22 της 5ης Φεβρουαρίου 1997.

Σε ό,τι αφορά την εφαρμογή της οδηγίας 85/337/ΕΟΚ για την αξιολόγηση των περιβαλλοντικών επιπτώσεων, το παράρτημα Ι προβλέπει ότι οι θερμοηλεκτρικοί σταθμοί και οι άλλες εγκαταστάσεις καύσεις ισχύος τουλάχιστον 300 MW θα πρέπει να υποστούν αξιολόγηση περιβαλλοντικών επιπτώσεων, οι εγκαταστάσεις των οποίων η ισχύ δεν υπερβαίνει τα 300 MW εμπίπτουν στο παράρτημα ΙΙ της οδηγίας. Το εν λόγω έργο, ισχύος 65 MW,ως εκ τούτου εμπίπτει στο παράρτημα ΙΙ της οδηγίας, εκτός και αν αποδειχθεί ότι πρόκειται όντως για εγκατάσταση εξάλειψης επικινδύνων αποβλήτων οπότε και θα εμπίπτει στο παράρτημα Ι της οδηγίας.

Εντούτοις, οι διατάξεις αυτές ισχύουν για έργα τα οποία βρίσκονται στο στάδιο του σχεδίου, πριν τη χορήγηση αδείας εκτέλεσής. Σύμφωνα με τις πληροφορίες του Αξιότιμου Μέλους του Κοινοβουλίου, δεδομένου ότι το έργο έχει ήδη εκτελεστεί, σε φάση πειραματική,η εφαρμογή των ως άνω οδηγιών δεν μπορεί να απαιτηθεί για τη συγκεκριμένη περίπτωση.